For så vidt angår mærkning blev der foretaget visse ændringer, som primært havde til formål at sikre overensstemmelse med de horisontale regler i Europa-Parlamentets og Rådets forordning (EU) nr. 1169/2011 af 25. oktober 2011 om fødevareinformation til forbrugerne (i det følgende benævnt "forordningen om fødevareinformation"), under hensyntagen til varernes særlige karakteristika. Reglerne for ernærings- og sundhedsanprisninger af modermælkserstatninger blev opdateret under hensyntagen til den seneste videnskabelige rådgivning. Notifikationsproceduren blev opretholdt for modermælkserstatninger og i visse tilfælde udvidet til at omfatte tilskudsblandinger.

a)en Kommissionens delegerede forordning (EU) 2016/127 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om modermælkserstatninger og tilskudsblandinger og for så vidt angår oplysning om spædbørns- og småbørnsernæring.

2.1. Artikel 11 i forordningen om fødevarer til særlige grupper indeholder et krav om, at Kommissionen ved hjælp af delegerede retsakter fastlægger særlige betingelser for følgende kategorier af fødevarer: modermælkserstatninger og tilskudsblandinger, forarbejdede fødevarer baseret på cerealier og babymad, fødevarer til særlige medicinske formål og kosterstatning til vægtkontrol. Siden ikrafttrædelsen af forordningen om fødevarer til særlige grupper har Kommissionen vedtaget fire delegerede retsakter i overensstemmelse hermed:

Hensigten med nærværende rapport er at opfylde Kommissionens forpligtelse i henhold til artikel 18, stk. 2, i Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol (i det følgende benævnt "forordningen om fødevarer til særlige grupper"). I artikel 18, stk. 2, i forordningen om fødevarer til særlige grupper fastsættes det, at Kommissionen skal forelægge Europa-Parlamentet og Rådet en rapport om udøvelsen af de delegerede beføjelser, der er tillagt Kommissionen ved denne forordning. Rapporten skal udarbejdes senest ni måneder inden udløbet af den femårsperiode, der gælder for delegationen af beføjelser, og som begyndte den 19. juli 2013. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

b)en Kommissionens delegerede forordning om supplerende regler til forordningen om fødevarer til særlige grupper for så vidt angår de særlige krav til sammensætningen af og oplysning om forarbejdede fødevarer baseret på cerealier og babymad.

Denne delegerede forordning blev vedtaget af Kommissionen den 25. september 2015 med henblik på at overføre de eksisterende regler i direktiv 2006/125/EF om forarbejdede fødevarer baseret på cerealier og babymad til spædbørn og småbørn inden for rammerne af forordningen om fødevarer til særlige grupper, med små justeringer af mærkningsreglerne for at sikre overensstemmelse med de horisontale regler i forordningen om fødevareinformation, under hensyntagen til varernes særlige karakteristika.

Den 20. januar 2016 vedtog Europa-Parlamentet en beslutning om at gøre indsigelse mod den delegerede forordning. Europa-Parlamentet gav udtryk for betænkeligheder ved kravene til sammensætning af forarbejdede fødevarer baseret på cerealier og babymad (navnlig med hensyn til mængden af sukker i varerne) og ved kravene til mærkning og markedsføring af disse varer (med hensyn til at oplyse om indførelsen af supplerende tilskudskost inden seks måneder).

c)en Kommissionens delegerede forordning (EU) 2016/128 om supplerende regler til forordningen om fødevarer til særlige grupper for så vidt angår de særlige krav til sammensætningen af og oplysning om fødevarer til særlige medicinske formål.

Denne retsakt blev vedtaget den 25. september 2015 med det formål at overføre de eksisterende regler i Kommissionens direktiv 1999/21/EF om fødevarer til særlige medicinske formål inden for de nye rammer af forordningen om fødevarer til særlige grupper, for at opdatere dem, hvor det var relevant, og lade fødevarer til særlige medicinske formål til spædbørn være omfattet af alle de regler vedrørende mærkning, præsentation, reklame og markedsføring, der gælder for modermælkserstatninger til sunde spædbørn, som ikke er i strid med varens påtænkte anvendelse. Den delegerede forordning betød også, at reglerne om pesticider, der gælder for modermælkserstatninger til spædbørn, tilskudsblandinger, forarbejdede fødevarer baseret på cerealier og babymad, vil finde anvendelse på fødevarer til særlige medicinske formål til spædbørn og småbørn.

For så vidt angår mærkning har ændringerne i det gældende direktiv til formål at sikre sammenhæng med forordningen om fødevareinformation, under hensyntagen til varernes særlige karakteristika, og at øge retssikkerheden i forbindelse med den påtænkte anvendelse af varerne. Anvendelse af ernærings- og sundhedsanprisninger i forbindelse med denne slags fødevare blev forbudt. Forordningen finder anvendelse fra den 22. februar 2019.

d)en Kommissionens delegerede forordning om supplerende regler til forordningen om fødevarer for særlige grupper for så vidt angår de særlige krav til sammensætningen af og oplysning om kosterstatning til vægtkontrol.

Denne delegerede forordning blev vedtaget af Kommissionen den 2. juni 2017 og blev forelagt Europa-Parlamentet og Rådet til kontrol. Hovedformålet med retsakten er at opdatere de gældende regler om kosterstatning til vægtkontrol i Kommissionens direktiv 1996/8/EF om levnedsmidler til anvendelse i energifattige diæter med henblik på vægttab og at medtage markedsførte varer med et meget lavt energiindhold i dens anvendelsesområde for at sikre sikkerheden og egnetheden af alle varer, der skal erstatte den daglige kost.

For så vidt angår mærkning blev ændringerne foretaget for at sikre overensstemmelse med forordningen om fødevareinformation, under hensyntagen til varernes særlige karakteristika. I betragtning af den særlige rolle, som sådanne fødevarer spiller i kosten hos en specifik gruppe af forbrugere, begrænsede forordningen muligheden for at foretage ernæringsanprisninger og forbød anvendelsen af sundhedsanprisninger af denne type fødevarer. En notifikationsprocedure blev indført med henblik på at gøre det lettere at overvåge disse varer effektivt. Forordningen finder anvendelse fem år efter ikrafttrædelsen.

2.2. Med hjemmel i artikel 16, stk. 1, i forordningen om fødevarer til særlige grupper vedtog Kommissionen en Kommissionens delegerede forordning om ændring af bilaget til forordningen om fødevarer til særlige grupper for så vidt angår listen over stoffer, der kan tilsættes til forarbejdede fødevarer baseret på cerealier samt babymad og til fødevarer til særlige medicinske formål.